Arve Brunvoll

Arve Brunvoll (født 1937) er en norsk salmedikter og teolog. 

Brunvoll er cand. theol. fra Menighetsfakultetet (MF) i Oslo fra 1963, doktorgrad (ph.d.) fra University of Glasgow fra 1968  og dr.philos. fra Universitetet i Bergen 1997. Han har vært rektor for Norsk Lærerakademi (NLA) i tre år og leder for forskningsutvalget ved samme institusjon i et år. Ved siden av  undervisning ved NLA har han også vært lærer ved ved det teologiske seminaret ved Den evangeliske kirken i Eritrea 1995-2006.85 års omtale i Aftenposten 17. juni 2022

Brunvoll har vært medlem av Norsk teologisk nemnd for mellomkirkelige spørsmål i fem år. Han har også vært medlem av Liturgikommisjonen i Den norske kirke og var også sentral i utarbeidelsen av Norsk Salmebok som ble utgitt i 1985, der han er representert med seks salmer og 31 oversettelser. I Norsk salmebok 2013 har han med sju egenskrevne og 44 oversatte salmer.

Han har gitt ut en rekke bøker og artikler, særlig om liturgi og hymnologi.

Brunvoll ble i 2005 hedret med Kongens fortjenstmedalje i gull.Tildelinger - kongehuset.no

Han er sønn av Knut Andreas Brunvoll  (1898–1968) og Aslaug Kaspara (1904–1980) fra Harøy og bosatt i Molde. Hans bror Knut Anker Brunvoll (1945–2016) er far til musikersøskenene Ane Brun og Mari Kvien Brunvoll.Kristian Helland, Arve Brunvoll – moldeguten som vart nynorsk salmediktar og professor i Romsdal Sogelag Årsskrift, 2018.

 Referanser  

 Litteratur  
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 142.

 Eksterne lenker 
 Bruvolls nettside
 Liste over utgivelser

Kategori:Norske salmediktere
Kategori:Norske lutherske teologer
Kategori:Kongens fortjenstmedalje i gull
Kategori:Personer fra Molde kommune